
Budapest Főváros XIV. Kerület Zugló Önkormányzata Képviselő-testülete
…/2022. (… …) önkormányzati határozata
az üres felnőtt háziorvosi/házi gyermekorvosi praxisok betöltése érdekében feladatellátási szerződést kötő felnőtt háziorvosi/házi gyermekorvosi szolgálatok működésének elindításához szükséges hozzájárulás biztosításáról


1. Budapest Főváros XIV. Kerület Zugló Önkormányzata Képviselő-testülete az üres felnőtt háziorvosi/házi gyermekorvosi praxisok betöltése érdekében úgy dönt, hogy a feladatellátási szerződést kötő felnőtt háziorvosi/házi gyermekorvosi szolgálatok működésének elindításához igény esetén összesen 2.500 000 Ft, azaz kettő millió ötszázezer forint támogatást biztosít a 2022. év költségvetés Humánszolgáltatási Főosztály dologi kereteiből történő átcsoportosítással.


INDOKLÁS:
A körzeti orvosi praxis elkezdéséhez, a rendelő felszereléséhez szükséges orvosi műszerek, speciális és egyéb rendelő berendezések, informatikai eszközök jelentősen drágultak az elmúlt időszakban. 
A körzeti orvosi praxishoz szükséges gépjármű átlagárai jelentősen emelkedtek az elmúlt időszakban. 
A fenti beszerzések a meglóduló infláció és a forint romlása következtében még költségesebbé váltak, ezért az eredeti előterjesztésben ajánlott 1 millió forint sajnos nem jelentős, nem elegendő segítség. 
Az évek óta üres háziorvosi praxisok betöltése a zuglóiak alapvető igénye, ehhez képest a plusz költség az önkormányzat büdzséje szempontjából jelentéktelen összeg. 



Kérem módosítóm befogadását, támogatását.

Várnai László
önkormányzati képviselő, Civilzugló Egyesület

